Romulanci
<s>Romulanci su rasa iz naučno-fantastičnog serijala "Zvezdane staze".</s>

<s>Romulanci su daleki rođaci Vulkanaca.</s><s>Imaju iste fizičke osobine kao Vulkanci, ali za razliku od njih ne potiskuju emocije.</s><s>Veoma su agresivna vrsta i teže prevlasti nad kvadrantom.</s><s>Romulanci su prva vrsta koja je otkrila uređaj za skrivanje (-{cloaking device}-).</s><s>Nekada davno Romulanci su živeli takođe na Vulkanu.</s><s>No, kada je Surakova filozofija koja potiče korištenje logike i potiskivanje emocija postala dominantna na planetu Vulkanu, skupina Surakovih neistomišljenika je otišla i nastanila se na planetama Romulusu i Remusu.</s><s>Postoji velika sličnost između Romulanaca i Rimskog carstva (senat, car, konzuli, dvojni planet Romulus i Remus).</s>

<s>Fiziologija</s>

<s>Romulanci imaju špicaste uši, a njihova krv je zasnovana na bakru i zelene je boje.</s><s>Romulansko srce je sive boje.</s><s>Kao i Vulkanci, Romulanci uglavnom imaju crnu kosu.</s>

<s>Vlada</s>

<s>Romulanska vlada je slična vladi Rimske republike pre nego što je postala Rimsko carstvo</s>

<s>1.Senat - Senatom zapoveda Pretor, praćen Prokonzulom.</s><s>Senat ne zaseda 3.dan u Romulanskoj nedelji.</s>

<s>2.Komitet - Romulanski komitet sadrži 9 članova.</s><s>Samo za Pretora je zagarantovano mesto u komitetu dok ostali moraju da se takmiče da bi ga zaslužili.</s>

<s>Tehnologija</s>

<s>Romulanci koriste ometače, fotonska torpeda, plazma torpeda i njihovu karakterističnu tehnologiju za skrivanje.</s><s>Već u 22. veku poseduju naperdnu holo-tehnologiju.</s><s>Dobro su poznati po svojim plazma torpedima koja koriste super-sabijenu plazmu sa probuše trup neprijateljskog broda.</s><s>Plazma torpedo je najmoćnije torpedo u Alfa kvadrantu.</s><s>Osim što nanosi veliku štetu neprijateljskim brodovima takođe i troši puno energije pa se Romulanski brodovi moraju otkriti pre nego što ih ispale.</s><s>Još jedna mana plazma torpeda je to što imaju mali domet.</s>

<s>Istorija</s>

<s>Poreklo</s>

<s>Oko 400. godine Vulkanci koji nisu prihvatili Surakovo učenje napustili su Vulkan i započeli dug put prema Romulusu.</s>

<s>22. vek</s>

<s>Cilj Romulanskog Zvezdanog Carstva je osvajanje.</s><s>2152. godine ljudi su prvi put sreli Romulance kada je Enterprajz NX naleteo na Romulansko minsko polje.</s><s>Romulanci su primetili saradnju između ljudi, Vulkanaca, Andorijanaca i Telarita i uvideli da će im to biti prepreka u osvajanju pa su pokušali da ih zavade.</s><s>2156. počeo je rat između ljudi i Romulanaca.</s><s>Obe strane su koristile nuklearno oružje.</s><s>2160. ljudi i Romulanci su potpisali mirovni sporazum i odredili neutralnu zonu širine 1 svetlosne godine.</s>

<s>23. vek</s>

<s>Koristeći prikriven brod Romulanci su prekršili sporazum iz 2160. i napali nekoliko federacijskih stanica 2266. godine.</s><s>USS Enterprise NCC-1701 je pratio romulanski brod i uništio ga.</s><s>2267.</s><s>Klingoncima su sklopili savez sa Romulancima u zamenu sa tehnologiju za skrivanje.</s><s>2293. romulanski ambasador u federaciji pokušava da sabotira mir između federacije i Klingonskog carstva,ali je otkriven i biva uhapšen.</s>

<s>24. vek</s>

<s>2311.</s><s>Romulanci napadaju federaciju i umire hiljade ljudi i Romulanaca.</s><s>2344.</s><s>Romulanci napadaju klingonsku stanicu Narendra 3. Iste godine uz pomoć klingonskog izdajnika ubijaju ili zarobljavaju sve stanovnike na jednoj od klingonskih planeta.</s><s>Ovi događaji dovešće do Klingonsko-Romulanskog rata.</s><s>2366. godine Enterprajz-D zasedaju 2 romulanska broda, ali je Enterprajz bio praćen od strane 3 klingonske grabljivice i Romulanci su se povukli.</s>

<s>Dominionski rat</s>

<s>2371. godine Romulanci su dali federaciji tehnologiju za skrivanje pod uslovom de bude korišćena samo u Gama kvadrantu.</s><s>Romulansko-Klingonsko-Federacijski savez se probio kroz Dominionove front linije i stigli do Kardasijanske matične planete gde se odigrala bitka.</s><s>Dominion je pobeđivao sve dok Kardasijanci nisu okrenuli svoju flotu protiv Dominiona.</s><s>Posle ove bitke Dominion je poražen i time se završio Dominionski rat.</s>

<s>Vidi još</s>

<s>Alfa kvadrant
 Vulkanci
 Klingonci
 Dominion
 Spisak vrsta u Zvezdanim stazama</s>

<s>Vrste u serijalu Star Trek</s>

